Pepperell byt vas vir eerste Europese sege | Netwerk24
Pepperell byt vas vir eerste Europese sege
Die Engelse gholfspeler Eddie Pepperell moes Sondag in Doha eers ’n kwaai aanslag van sy landgenoot Oliver Fisher afweer voordat hy sy eerste titel in die Europese reeks kon verower.
Eddie Pepperell met Katar-meesterstoernooi se wennerstrofee. Foto: Getty Images
Pepperel het die Katar-meesterstoernooi met een hou gewen nadat hy die laaste ronde in 70 voltooi het. Dit was 18 houe minder as die baansyfer en een hou beter as Fisher (271), wat die laaste ronde in 71 houe voltooi het.
Fisher het op die 18de putjie met ’n sethou van sowat 10 voet misluk waarmee hy ’n uitspeelstryd sou afdwing.
“Wat ’n dag,” het Pepperil gesê. “Oli het dit baie moeilik met sy tweede hou op die 18de gemaak.
“Ek was nie baie tevrede met my swaai nie, maar ek was geestelik sterk en het die hele tyd aan myself gesê dat ek sou wen,” het Pepperell aan die Europese reeks se webwerf gesê.
Swede se Marcus Kinhult was derde op 272, een hou voor die twee Spanjaarde, Gonzalo Fernandez-Castano en Pablo Larrazabal, die Fransman Gregory Havret en Italië se Renato Parator.
Suid-Afrika se George Coetzee het in die gesamentlike agtste plek (270) geëindig nadat hy 68 houe in die laaste ronde aangeteken het.
Van sy ander landgenote het Christiaan Bezuidenhout (278, 28ste) die beste gevaar, gevolg deur Jacques Kruyswijk (280) en Richard Sterne en Justin Walters (albei 281). – Reuters
Meer oor: Doha | Gholf
Woods maak weer stem dik
Gholf SA belê in nóg 5 jonges se toekoms
Bubba Watson wen 10de PGA-titel